Rådet for personer med funksjonsnedsettelse

| Deres referanse: |
| --- |
|  |

|  |  |  |
| --- | --- | --- |
| Vår referanse  22/4499-63 | Saksbehandler / telefon  Iselin Bennick Benum / 907 87 244 | Dato  14.03.2024 |

Svar på spørsmål fra råd for personer med funksjonsnedsettelse

Kommunedirektøren viser til spørsmål fra rådet for personer med funksjonsnedsettelse vedrørende detaljreguleringsplan 2022005, Solheimveien mellom Røykåsveien og Nordliveien vest, sykkelvei med fortau. Rådet ønsket svar på hvordan hensynet til personer med funksjonsnedsettelser er ivaretatt, spesielt knyttet til fortau og overganger.

Planen tilrettelegger for trygge løsninger der de ulike trafikantgruppene blir skilt fra hverandre. Det er tatt utgangspunkt i Statens vegvesen sin håndbok «N100 Veg- og gateutforming» (N100) ved dimensjonering av veianlegget i Solheimveien. Det er foreslått en reduksjon i bredder på grøftearealer for å minimere inngrep på tilgrensende eiendommer, men breddene på sykkelvei og fortau er ikke redusert.

I planforslaget er dagens krysningspunkt over Solheimveien opprettholdt der de ligger i dag. Planen åpner også opp for at det kan etableres flere krysningspunkt på strekningen dersom det oppstår behov for det. Dette avgjøres i så fall av fylkeskommunen som veieier på bakgrunn av en reell vurdering av trafikksikkerheten.

Nøyaktig utforming av fortau og krysningspunkt er ikke prosjektert ennå, dette vil først gjøres ved utarbeidelse av byggeplan. Til plansaken er det utarbeidet prinsippsnitt som viser tenkt normalprofil på veien, disse kan ses i følgende vedlegg:

* Prinsippsnitt – Solheimveien mellom Røykåsveien og Nordliveien vest – Sykkelvei med fortau
* Oversiktstegning – plan og profil – Solheimveien mellom Røykåsveien og Nordliveien vest – Sykkelvei med fortau (side 17)

Prinsippet om universell utforming skal legges til grunn ved utforming av veier og gater etter N100, og dette er også ivaretatt i planforslaget. Under kapittel 3 i forslag til bestemmelser, som inneholder fellesbestemmelser som gjelder for hele planområdet, er det lagt inn et eget punkt om universell utforming. Der står det følgende:

3.4 Universell utforming

Universell utforming skal legges til grunn ved opparbeiding av tiltak. Det skal anlegges ledelinjer og oppmerksomhetsfelt ved holdeplasser og ledelinjer og varselsfelt ved krysningspunkt.

Med hilsen

regulering

|  |  |
| --- | --- |
| Ivar Vestervik | Iselin Bennick Benum |
| avdelingsleder | avdelingsarkitekt |

Dette dokumentet er elektronisk godkjent

| Vedlegg: |
| --- |
|  |

| Brevet er også sendt til: | |
| --- | --- |
|  |

| Kopi av brevet sendt til: | |
| --- | --- |
|  |